Keskustelu mallineesta:Ritarihuone

message: Malline ei taida enää toimia, osoitteet ovat muuttaneet muotoaan. --Hermis (keskustelu) 19. joulukuuta 2013 kello 09.00 (EET)
replies: text: Siltä näyttää. Ne ovat ritarihuoneella muutenkin näemmä huonontaneet tuon Ätter och vapen -sivuston käytettävyyttä. Sivustolta ei löydy enää yhdellä silmäyksellä katseltavaa listaa Suomen aatelissuvuista, vaan luettelo on ärsyttävästi pätkitty 18:an erilliseen näkymään. Sukuja koskevista tiedoista ei enää selkeästi ilmene, mihin aatelin luokkaan järjestysnumerot viittaavat. Tämä malline olisi ilmeisesti periaatteessa mahdollista palauttaa toimimaan, sillä uusissakin URL-osoitteissa näyttäisi vaihtuvan vain neljä numeroa, jotka etenevät käänteisessä aakkosjärjestyksessä: ensimmäinen on Örnhjelm (http://www.ritarihuone.fi/svenska/atter_och_vapen/#/view-63454-2748?offset-63454=20) ja viimeinen on Adlercreutz (http://www.ritarihuone.fi/svenska/atter_och_vapen/#/view-63454-3104?offset-63454=20). Muuttuva osa ovat siis nuo neljä numeroa ennen kysymysmerkkiä. Ongelma on siinä, että vaihtuva osa osoitteesta ei ole sama numerosarja kuin vanhalla sivulla, joten linkit pitäisi käydä käsin korjaamassa yksitellen jok'isessä paikassa, missä tätä mallinetta on käytetty. Kyseisiä artikkeleita näyttäisi tosin olevan vain noin 80, mutta on siinä silti kohtuullinen homma, kun uusia URL:eja joutuu etsimään hakuamunnalla jokaisen suvun kohdalla. --Risukarhi (keskustelu) 10. maaliskuuta 2014 kello 17.51 (EET)

text: Olisikohan pienempi vaiva korjata malline siten, että se viittaisi Internet Archivessa oleviin arkistoituihin versioihin sivuista? Jos sieltä nyt löytyvät kaikki. --Risukarhi (keskustelu) 10. maaliskuuta 2014 kello 17.53 (EET)
Malline  on myös tällä hetkellä rikki, mutta Ruotsin ritarihuoneen sukutietokanta on nyt kokonaan jonkin huoltotyön alla, joten sitä ei voikaan korjata, ennen kuin ne pystyttävät sivustonsa uudelleen. --Risukarhi (keskustelu) 10. maaliskuuta 2014 kello 17.51 (EET)

text: Molemmat mallineet on nyt korjattu ja kaiken pitäisi ainakin toistaiseksi toimia uusien käyttöohjeiden mukaisesti. --Risukarhi (keskustelu) 10. toukokuuta 2017 kello 19.12 (EEST)

message: Ritarihuone näyttää jälleen kerran uudistaneen verkkosivunsa. Hyvä uutinen on se, että nyt tiedot aatelissuvuista ovat saatavilla siellä myös suomeksi (https://www.ritarihuone.fi/fi/ritarihuoneesta/suvut_ja_vaakunat/view-63454-3097). Huono uutinen on se, että url-osoitteet ovat menneet kokonaan uusiksi, joten malline on taas lakannut toimimasta eikä sitä voi korjata muuten kuin käsin artikkeli kerrallaan, missä on melkoinen urakka. --Risukarhi (keskustelu) 13. helmikuuta 2021 kello 14.13 (EET)
replies: text: Laitoin mallineen uusiksi ja olen nyt korjaamassa sitä artikkeleissa yksi kerrallaan. Malline linkittää nyt suomenkielisiin kuvauksiin suvuista. Ne näyttäisivät olevan suoria käännöksiä sivustolla jo aiemmin olleista ruotsinkielisistä selostuksista, joten minusta vaihdos voidaan toteuttaa niissäkin artikkeleissa, joissa on käytetty lähteenä silloin pelkästään ruotsiksi käytettävissä olleita sivuja. Jos joku osaa, voi mallinetta toki parantaa siten, että sillä voisi linkittää vaihtoehtoisesti joko suomen- tai ruotsinkieliseen tietokantaan. --Risukarhi (keskustelu) 14. maaliskuuta 2021 kello 03.15 (EET)
replies: text: :Käytyäni nyt noista muutamia läpi olen huomannut, että suomennokset eivät olekaan ihan täydellisiä käännöksiä. Esimerkiksi af Tengström -suvun kohdalla suomenkielinen sivu mainitsee suvun olevan lähtöisin "Länsi-Götanmaalta, Tengenen pitäjän Trökörnasta", kun taas ruotsinkielisellä sivulla mainitaan hieman tarkempi "Trökörna annex under Tengene sn" eli Trökörnan pitäjä on ollut seurakuntajaossa Tengenen alainen anneksiseurakunta (ks. :sv:Trökörna församling) eikä mikä tahansa paikka Tengenessä. Vastaavasti De Geer -suvun alkuperäksi suomenkielinen sivu mainitsee Liegen ruhtinaskunnan, kun taas ruotsinkielinen sivu puhuu tarkemmin ruhtinaspiispakunnasta (furstbiskopsdömet). Pitäisiköhän mallineessa sittenkin ottaa ensisijaisiksi ruotsinkieliset sivut tai saisiko siihen yhtä aikaa linkin sekä suomen- että ruotsinkieliselle puolelle? --Risukarhi (keskustelu) 14. maaliskuuta 2021 kello 05.19 (EET)
replies: text: ::Värkkäsin nyt tuohon vaatimattomilla taidoillani svenska-nimisen ylimääräisen parametrin, jonka avulla viitteen loppuun voi lisätä linkin myös samaa sukua käsittelevään ruotsinkieliseen sivuun, mutta suomenkielinen sivusto jäi edelleen oletusarvoksi. Ajattelin, että ruotsinkielisen version voi linkittää suomenkielisen rinnalla silloin, jos se tuo jotain lisäarvoa, kuten yllä mainittujen esimerkkien kohdalla. Joku minua taitatavampi voi ehkä muuttaa mallineen sellaiseksi, että siihen voisi halutessaan valita ruotsinkielisen sivun myös ainoaksi linkiksi. --Risukarhi (keskustelu) 14. maaliskuuta 2021 kello 15.25 (EET)
thread_title:  Taas rikki